Neuvoston direktiivi 80/1267/ETY, annettu 16 päivänä joulukuuta 1980, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta



Virallinen lehti nro L 375 , 31/12/1980 s. 0034 - 0035

Suomenk. erityispainos Alue 13 Nide 11 s. 0048

Kreikank. erityispainos: Luku 13 Nide 10 s. 0105

Ruotsink. erityispainos Alue 13 Nide 11 s. 0048

Espanjank. erityispainos: Luku 13 Nide 11 s. 0121

Portugalink. erityispainos: Luku 13 Nide 11 s. 0121



NEUVOSTON DIREKTIIVI, annettu 16 päivänä joulukuuta 1980, moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun direktiivin 70/156/ETY muuttamisesta (80/1267/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että moottoriajoneuvojen polttoaineen kulutusta ja moottoritehoa koskevat määräykset ovat erilaisia jäsenvaltioissa; sen vuoksi on tarpeen, että kaikki jäsenvaltiot antavat tästä lähtien samat määräykset, joko voimassa olevien määräystensä lisäksi tai niiden sijasta, ja näiden vaatimusten noudattaminen on tarkastettava ETY-tyyppihyväksyntämenettelyn mukaisesti jokaisen ajoneuvotyypin osalta, kuten säädetään moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(3), sellaisena kuin se on muutettuna direktiivillä 78/547/ETY(4); mainittua direktiiviä olisi täydennettävä lisäämällä asianmukaiset kohdat sekä liitteeseen I (ilmoituslomakkeen malli) että liitteeseen II (ETY-tyyppihyväksyntätodistuksen malli), edellä sanotun kuitenkaan rajoittamatta kyseisen direktiivin muita, erityisesti 5 päivänä tammikuuta 1977 tehtyyn komission ehdotukseen sisältyviä mukautuksia, ON ANTANUT TÄMÄN DIREKTIIVIN: 1 artikla Muutetaan direktiivin 70/156/ETY liitettä I seuraavasti: 1. Korvataan 3.2.5 kohta seuraavasti: "3.2.5 Suurin nettoteho: ...kW/...r/min (q')"; 2. Korvataan 3.2.6 kohta seuraavasti: "3.2.6 Suurin nettovääntömomentti: ...Nm/...r/min (q')"; 3. Lisätään kohta seuraavasti: "3.5 Polttoaineenkulutus (q")3.5.1 Kaupunkiajo: ...l/100 km 3.5.2 Vakionopeus 90 km/h: ...l/100 km 3.5.3 Vakionopeus 120 km/h: ...l/100 km"; 4. Lisätään huomautukset huomautusten q ja r väliin seuraavasti: "q') Määritetty 16 päivänä joulukuuta 1980 annetun direktiivin 80/1268/ETY vaatimusten mukaisesti q") Määritetty 16 päivänä joulukuuta 1980 annetun direktiivin 80/1269/ETY vaatimusten mukaisesti." 2 artikla Muutetaan direktiivin 70/156/ETY liitettä II seuraavasti: 1. Korvataan 3.2.1 kohta seuraavasti: "3.2.1 Suurin nettoteho ja suurin nettovääntömomentti SD-R"; 2. Lisätään kohta seuraavasti: "3.3 Polttoaineenkulutus SD-R". 3 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta ja ilmoitettava tästä komissiolle viipymättä. 2. Jäsenvaltioiden on huolehdittava, että niiden antamat tässä direktiivissä tarkoitettuja kysymyksiä koskevat keskeiset kansalliset säännökset toimitetaan kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä joulukuuta 1980. Neuvoston puolesta Puheenjohtaja Colette FLESCH (1) EYVL N:o C 118, 16.5.1977, s. 29 (2) EYVL N:o C 114, 11.5.1977, s. 1 (3) EYVL N:o L 42, 23.2.1970, s. 1 (4) EYVL N:o L 168, 26.6.1978, s. 39